ToekomsVenster: Die koninkryk behoort aan God | Maroela Media
Want aan U behoort die koninkryk … – Matt 6:14
Alles behoort aan die Here, die Bybel sê mos die aarde behoort aan die Here en die volheid daarvan. Koninkryk is God se alternatief vir die gebrokenheid van hierdie wêreld. In God se koninkryk is daar nie sonde en nood nie. Dis God se tuiste en getuig van ewige harmonie en vrede. Dis 'n voorspel tot die hemel, dit is hemel op aarde. Ons roeping is om deur ons lewe en optrede iets daarvan te vergestalt. Ons lewe moet 'n uitnodiging wees na God se alternatiewe manier van bestaan.
Die koninkryk behoort aan God. Hy is die hoof daarvan, die Koning van die konings. As Koning is Hy ten volle in beheer, aan sy soewereiniteit is daar geen einde nie. Hy word nie ontwrig of ontstel deur die dinge wat skeefloop nie. Ons kan Hom met sy koninkryk vertrou.
Vertel ander van hierdie inisiatief wat wyd ondersteun word. Besoek www.sapray.co.za of laai Toekomsvenster se gratis app af vir meer besonderhede.